TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
238/2026. (VII.30.) Kt. sz. 
határozata

A személyi felelősség megállapítása és kártérítési igény érvényesítése Harasztiné Gorzsás Ildikóval és Dóka Tündével szemben a Kornisné Liptay Elza Szociális és Gyermekjóléti Központban végzett duális képzéssel összefüggésben


Tiszavasvári Város Önkormányzata Képviselő-testülete a Polgári Törvénykönyvről szóló 2013. évi V. törvény 6:143. § alapján  „A személyi felelősség megállapítása és kártérítési igény érvényesítése Harasztiné Gorzsás Ildikóval és Dóka Tündével szemben a Kornisné Liptay Elza Szociális és Gyermekjóléti Központban végzett duális képzéssel összefüggésben” tárgyban az alábbi határozatot hozza:

I. Megállapítja, hogy a Kornisné Liptay Elza Szociális és Gyermekjóléti Központ (székhelye: 4440 Tiszavasvári, Vasvári Pál u. 87. szám) által végzett duális képzés során – 2021. júniustól 2021. decemberig szakképzési hozzájárulás, majd 2022. januártól 2025. júliusig a szociális hozzájárulási adókedvezmény hibás számítása miatt - az intézmény által megigényelt összegű állami támogatás egy része megalapozatlan volt, nem felelt meg a vonatkozó jogszabály szerinti számítási módnak. 
Ennek következtében – az önrevíziót követően a jogosulatlanul igényelt adókedvezmény visszafizetéséhez kacsolódóan – a Kornisné Liptay Elza Szociális és Gyermekjóléti Központnál 550.654 forint késedelmi pótlék, 17.817.000 forint bírság, mulasztási bírság, és önellenőrzési pótlék megfizetésével összesen 18.367.654 Ft. fizetési kötelezettség keletkezett.
[bookmark: _GoBack]II.1 Kezdeményezi, hogy Harasztiné Gorzsás Ildikó (születési hely, idő: --------, ----.--.--. anyja neve: ----- ------ lakcíme: ---- ------------ --------- ---- --. sz.) megbízottal és Dóka Tünde (születési hely, idő: -----------, ----. --.--. anyja neve: ----------- lakcíme: ---- -----------, --------- ---- -.sz.) megbízottal szemben az alábbi kártérítési igény kerüljön érvényesítésre a Kornisné Liptay Elza Szociális és Gyermekjóléti Központ által az 550.654 forint késedelmi pótlék, és 17.817.000 forint bírság, mulasztási bírság, és önellenőrzési pótlék, összesen: 18.367.654 forint összegben felmerült kár megtérítése iránt: 
· Harasztiné Gorzsás Ildikóval szemben 3.673.531 Ft. azaz hárommillió-hatszázhetvenháromezer-ötszázharmincegy Ft. kártérítési igény

· Dóka Tündével szemben 9.183.827 Ft. azaz kilencmillió-száznyolcvanháromezer-nyolcszázhuszonhét Ft. kártérítési igény

II.2 Felhatalmazza a polgármestert, hogy intézkedjen a Kornisné Liptay Elza Szociális és Gyermekjóléti Központ intézményvezetője felé Harasztiné Gorzsás Ildikó megbízottal és Dóka Tünde megbízottal szembeni kártérítési igény érvényesítése iránt, a vonatkozó jogszabályok figyelembevételével. 

A kártérítési igény érvényesítésére a megbízottak megbízási szerződés megszegésével kapcsolatos kártérítési felelősségére vonatkozó jogszabályi keretek között kerüljön sor. 

